Eco inarcaa

On eco inarcaa a l’è el caratteristich segnàl che ‘l torna indrée al radar de on sistèma convettiv de media scala oppur de ‘na linea de temporaj che ‘l gh’hà la forma de on arch. On eco inarcàa  l’è bon de prodù di vent fòrt e di vòlt anca di borineri e fà di dagn de bon. On eco inarcaa el po’ anca diventàa on derecho.

 Ricerch 

El termen inglés "bow echo" (che ‘l voeur dì "eco a forma de arch") a l’è stàa doprà la primma vòlta del Theodore Fujita ind l’edizion del magg del 1978 del "Manual of Downburst Identification for Project NIMROD."Bow Echo Prototype  In del 2004 poeu, hinn stàa fàa di alter studi de prevedè mèj la formazion di eco inarcàa. I ricercador hann scopèrt che  l’eco inarcàa a l’era pussée facil a succed in di cèllul de temporaj organizzàd debolment.  In del 2007 a gh'è stàa on inconter infra i metoròlogh indoe i hann mèttùu insèma i sò ricerch de manera de comprend mèj l’eco inarcàa. Midwest Bow Echo Workshop

 Formazion 
On eco inarcàa a l’è associàa cont i linej de temporaj.  La longhèzza de sti eco chì la po’ andà de 20 a 200 km, e la soa vita la po’ andà de 3 a 6 or    .  I eco inarcàa tenden a sviluppas quand che gh’è ona fòrbes del vent moderada in i primm 2 o 3 km de bass ind l’atmosfera terrèstra. Nonostant che sìen compagn di linej de temporaj, i eco inarcaa hinn pussée piscinìtt e hinn mòss di vent che ruzen in del sò center. I eco inarcaa tenden a ruzass e a slargàss de foeura fin a morì dòpo on cèrt temp. Quand che ona linea de temporaj la diventa on eco inarcàa la dininuiss anca la probabilità che ona tromba d’aria la se formi dedenter. L’eco inarcaa el ciapa quèlla forma là de gia chè i vent che vegnen de drée ruzen in sul sistèma. MetEd Registration Page  Di eco inarcàa fòrt de bon che caosen di dagn devastànt despèss hinn ciamà derecho. I condizion bònn de ingenerà on derecho hinn:  ona zòna frontal, ona fòrta convergenza di vent in su la superfice ettèster, on pont de rosada elevàa innanz del front, di vent che ruzen de perpendicular rispètt al front a i altèzz infra i 700 e i 850 hPa e ona massa d’aria instabil con ona energia potenzial convettiva disponibil de pussée de 2400 J/kg.

 Fluss in entrada dedrée 

L’eco inarcaa, per fàss su el gh’ha besògn al livèll de mèzz de la troposfera de on fluss in entrada dedrée fòrt. L’eco inarcàa el se foeurma quand che ona gotta frèccia  al livèll medi cont ona bona fòrbes del vent ai bass livèj che la fa pirlà la va innanz. El front che’l se crea quand che la gotta la va innanz el resulta inscì inarcàa. El fluss in entrada quand che ‘l torna giò fa su el front de rebuff ch ’el va innanz in su la superfice ingenerand di vent fòrt. El front de rebùff che l’è dispòst in su on arch el provoca la riproduzion di temporaj adrée a ona linea inarcada. 

 Vòrtes ai estremitàa de l'eco 

Dòpo che el fluss in entrada dedrée l’hà inarcàa el sistèma de temporaj, se sviluppen di vòrtes in tucc e dò di estremità del sistèma. Quèj vòrtes chì gh’hànn ‘na fòrza pressappòch eguàl.AMS Glossary   Quèj vòrtes chì aiuten ancasì a fa vegnì puissée fòrt el fluss che ‘l corr via in del spazzi infra de lor, e de conseguenza a fa vegnì pussée fòrt el fluss in entrada dedrée. Anca i vent in su la superfice vegnen pussée fòrt quand che el fluss el va giò a fa su la corrent discendenta e donca el front di rebuff.   Come che la vita del sistèma de temporal la va adrée, la fòrza del Coriolis la fa rinforzà i vòrtes ciclònich e l'indebolìss quèj anticiclònich.  El sistèma donca el sviluppa on eco a virgola senza simmetrìa de già che ‘l vòrtes a nòrd (ind l’emisfero nòrd) el se sviluppa pussée per la reson amalstànt insegnada.   On quaj borineri o gustnado el po’ sviluppass denter in sti vòrtes chì.

centro|riquadrato|Evoluzion tipica de on eco (a) ind on eco inarcaa (b, c) e ind on eco a virgola (d). I linej tratteggiàd indichen i ass indoe se sviluppen i rebùff discedent pussée fòrt. I frècc indiche nel fluss di vent rispètt ai temporaj. Se veden i region con girament ciclònich (C) e girament anticiclònich (A); tucc e du i region, soratutt C, hinn de fà svuiuppà , di còlt, di borineri.

 I vent pussée fòrt 

miniatura|On eco inarcaa a òvest de la zòna de Chicago 

I vent fòrt bònn de ingenerà di dagn hinn concentràa al center de l’eco inarcaa. On tipo de eco inarcaa fòrt a l'è conossùu ‘me derecho, indoe i vent pòden andà pussée a la svèlta de 160km/h e pòden produss di dagn spantegàa. Questions and Answers about Damaging Winds: Basics   I eco inarcaa hinn bònn de ingenerà di vent fòrt compagn di quèj di tromb d’aria. De conseguenza on eco inarcaa fòrt el ne produss pussée e pussèe spantagàa de dagn de ona tromba d’aria. De sorapù, i eco inarcaa in serie che foeurmen di arch multipli hinn bònn de creà i condizion favorevol per el sviupp di tromb d’ara.

 Arch multipli 
miniatura|Di eco inarcaa multipli accociàa con on derecho 
Di vòlt el succed che divèrsi eco inracàa se formen adrée a ona linea de temporaj. . El svilupp di arch a l’è caosàa di divèrsi fluss dedrée che vegnen giò in divèrsi sit ‘me front de rebuff.   ..

Quèj ondulazion di arch multpli chì, de la de on front de rebuff che ‘l devasta, pòden prodù di tromb d’aria, anca tromb marin indoe se incontren in fluss in entrada e in sortida ad angol adrée a la linea ..

I arch multipli fann i stèss dagn de on ùnegh eco inarcaa ma moltiplicaa per el numer de arch. I vent e la pioeuva  pussée fòrt se troeuven in del center de la panscia di arch.

 Vos correlaa 

 Derecho
 Gustnado
 Eco a rampin
 Sistèma convettiv de media scala
 Front de rebuff
 Borineri
 Linea de temporaj

 Riferiment 

 Ligamm de foeura 

 Manual of downburst identification for Project NIMROD (NASA Technical Reports Server) (May 1978)
 The Structure and Evolution of Squall Line and Bow Echo Convective Systems (NWS)
 Bow Echo Prototype (SPC)
 What Creates a Bow Echo?
 Glossary of Meteorology
 Midwest Bow Echo Workshop
 The Bow Echo and MCV Experiment: Observations and Opportunities (BAMS)
 The Bow Echo: Observations, Numerical Simulations, and Severe Weather Detection Methods (WAF)
 In 1674, a mysterious storm devastated an entire city (BBC)

Categoria:Meteorologia
Categoria:Fenomen meteorologegh de media scala